મને આ વિચાર ‘મિડ-ડે’માં આર્ટિકલો લખતાં-લખતાં જ આવ્યો હતો એમ જણાવીને રોહિત પરીખે કહ્યું હતું કે ‘હું ઘણા સમયથી ઑર્ગન્સ ડોનેટ કરતી વ્યક્તિઓ પર આર્ટિકલ લખું છું. થોડા દિવસ પહેલાં જ કાંજુરમાર્ગના ૩૮ વર્ષના એક ટેલરના પરિવારે તેના બ્રેઇન-ડેડ યુવાનનાં ઑર્ગન્સ ડોનેટ કર્યા હતાં. એને લીધે પાંચ વ્યક્તિઓને જીવતદાન મળ્યું હતું. ત્યાર પછી અમારા જ પરિવારનાં ૭૯ વર્ષનાં વડીલ મંજુલા રસિકલાલ અજમેરાના અચાનક મૃત્યુ બાદ તેમના પરિવારે તેમની સ્કિન અને ચક્ષુ ડોનેટ કર્યા હતાં. આ બધું જોયા પછી મેં મારા પરિવારમાં સંતાનો અને પત્ની સામે ઑર્ગન્સ ડોનેટ કરવાની જાહેરાત કરી હતી. આ સાંભળીને મારી પુત્રીએ અવનિએ પણ ઑર્ગન્સ ડોનેટ કરવાની જાહેરાત કરી હતી. ગઈ કાલના અમારા ફંક્શનમાં અમારી સાથે અમારા અન્ય પરિવારજનો પણ જોડાયા હતા.’